cyanic-selkie/wikianc huggingface dataset:
Սուրբ Հովհաննես եկեղեցի (Մեղրի)
Պատմություն
17-րդ դարում կառուցված Սուրբ Հովհաննես եկեղեցին դասվում է գմբեթավոր եկեղեցիների շարքը։ Գտնվում է Մեղրի քաղաքի հյուսիսային բարձրադիր մասում։ Քառամույթ, գմբեթավոր, բազիլիկ կառույց է։ Եկեղեցին կառուցված է տեղական բազալտե քարից, իսկ գմբեթն աղյուսաշեն է։ Արևմուտքից արևելք ձգված ուղղանկյուն դահլիճը երկու զույգ մույթերով բաժանված է երեք նավերի։ Գնդաձև գմբեթը տեղադրված է աղոթասրահի կենտրոնում։ Թմբուկը ներսից գլանաձև է, դրսից բազմանկյուն՝ 12 նիստով։ Միակ մուտքն արևմտյան կողմից է։ Եկեղեցու ներսը մշակված է աղյուսե դեկորատիվ որմնակամարներով։ Խորշերն ու որմնակամարներն ունեն շեշտված սլաքաձևություն։ Եկեղեցուն արևմտյան կողմից կից է ուղղանկյուն հատակագծով, կիսաշրջանաձև թաղով, եռակամար բաց սրահը (այժմ՝ ավերակ) ։
Ծանոթագրություններ
Կատեգորիա:Սյունյաց թեմի վանքեր և եկեղեցիներ հ Կատեգորիա:Մեղրու շենքեր և կառույցներ
Կորեացիներ
Կորեացիներ (ինքնանվանումը՝ չոսոն կորե սարամ ― 한국인 / 韓國人), ազգություն, Կորեայի հիմնական բնակչությունը։ Բնակվում են նաև Չինաստանում (մոտ 1, 5միլիոն), Ճապոնիայում (մոտ 550 հազար), Նախկին խորհրդային հանրապետություններում, առավելապես՝ Ղազախստանում և Ուզբեկստանում (մոտ 357 հազար, 1970)։ Պատկանում են մոնղոլոիդ ռասայի արևելա-ասիական ճյուղին։
Լեզուն կորեերենն է։
Մշակույթ
Կորեացիների մշակույթում լավ համադրված են ազգային հին ավանդույթների և նորի տարրերը։ Լայնորեն հայտնի են կորեացիների գեղարվեստական խեցեղենը և ծղոտե հյուսվածքները։
Գրականություն
Կատեգորիա:Կորեացիներ Կատեգորիա:Ռուսաստանի ազգեր Կատեգորիա:Ղազախստանի ազգեր Կատեգորիա:Ղրղզստանի ազգեր Կատեգորիա:Ուզբեկստանի ազգեր Կատեգորիա:Ճապոնիայի ազգեր Կատեգորիա:Չինաստանի ազգեր
Ֆրենկ Զամբոնի
Ֆրենկ Զամբոնի (Frank Joseph Zamboni, Jr., ), գյուտարար ԱՄՆ-ից, որն առավել հայտնի է ռեսուրֆեյսերի (սառույցի կոմբայնների) գյուտի շնորհիվ, որը ծառայում է սահադաշտերում սառույցը վերականգնելու համար։ Նրա ազգանունը դարձել է նման մեքենաների ապրանքանիշը։
Կենսագրություն
Զամբոնին ծնվել է 1901 թվականի Յուրեկայում՝ Յուտայում՝ իտալացի գաղթականների ընտանիքում։ Շուտով նրա ծնողները ձեռք են բերել ֆերմա Lava Hot Springs–ում Այդահո շրջանում՝ Փոկատելոյի մոտ, որտեղ էլ մեծացել է Ֆրենկը։ 1920 թվականին ընտանիքը տեղափոխվել է Կալիֆոռնիա նահանգի Լոս Անջելեսի արվարձան, որտեղ Ֆրենկն ու նրա ավագ եղբայրը՝ Ջորջը, աշխատել են որպես ավտոմեխանիկ։ 1921 թվականին Ֆրենկը սովորել է Չիկագոյում, իսկ այնտեղից վերադառնալուց հետո կրտսեր եղբոր՝ Լոուրենսի հետ բացել է սեփական բիզնեսը։
1927 թվականին Ֆրենկը և Լոուրենսը սկսել են սառույցի բլոկներ պատրաստել տեղական ֆերմերների համար։ 30-ական թվականներին սկսել են տարածում գտնել էլեկտրական սառնարանները և 1939 թվականին եղբայրները վաճառել են իրենց բիզնեսը՝ թողնելով միայն սառնարանային սարքավորումները, որոնց օգնությամբ մտադիր էին սահադաշտ ստեղծել։
1940 թվականին եղբայրները բացել են 30-ից 60 մետր չափերով Iceland սահադաշտը, որը դարձել է երկրի խոշորագույն սահադաշտերից մեկը (միաժամանակ այնտեղ կարող էին գտնվել մինչև 800 սահող)։ Ֆրենկին հաջողվել է ստեղծել հարթ սառույց՝ առանց սառույցի տակով անցնող խողովակներից առաջացող բուրների։ Սառույցի հարթեցման համար օրական մեկուկես ժամ է ծախսվել, որի ընթացքում երեք կամ չորս մարդ ձեռքով հավասարեցրել, մաքրել են մակերևույթը։ Երբեմն հարթեցման համար (վերին շերտը կտրելու) օգտագործվում էին նաև մեքենաները։
1956 թվականից ի վեր, որպես մեքենաների հիմք, օգտագործվել է առանց թափքի և խցիկի Jeep շասսին (Model F)։ 1964 թվականից օգտագործվել է սեփական մշակման շասսի ։
Նման մեքենաների պահանջարկն այնքան բարձր էր, որ Ֆրենկի ընկերությունը ստիպված էր Օնտարիո նահանգի Բրենտֆորդ քաղաքում բացել երկրորդ գործարանը և մասնաճյուղ՝ Շվեյցարիայում։ Zamboni անունը դարձել է ապրանքանիշ և երբեմն օգտագործվում է որպես ցանկացած նմանատիպ մեքենաների կենցաղային անուն։
Ֆրենկ Զամբոնին մահացել է 1988 թվականին 87 տարեկանում։ Զամբոնիի՝ Frank J. Zamboni & Co. Inc ընկերության հիմնադրումից ի վեր վաճառվել է ավելի քան 10 հազար ռեսուրֆեյսեր։ Տասնհազարերորդ ագրեգատը Մոնրեալ Կանադիենս ակումբին է հանձնվել 2012 թվականի ապրիլին՝ Բելլ-Կենտրոն համալիրում օգտագործելու համար ։
Արտաքին հղումներ
Կատեգորիա:Անձինք այբբենական կարգով Կատեգորիա:1901 ծնունդներ Կատեգորիա:1988 մահեր Կատեգորիա:Ամերիկացի գյուտարարներ Կատեգորիա:Թոքի քաղցկեղից մահացածներ
Արբիկ
Արբիկ, վայր Արևմտյան Հայաստանում, Վանի նահանգի Խոշարի գավառում, Հյուրթուկ գյուղի մոտ։ Ըստ ավանդության սրա տեղ հնում եղել է եկեղեցի ։
Ծանոթագրություններ
Կատեգորիա:Վայրեր
Երվանդունիների թագավորության տարածք
Երվանդունիների հայկական պետության տարածք, Երվանդունի դինաստիայի օրոք Հայաստանի զբաղեցրած տարածքը։
Ձևավորումը
Հայկական բարձրավանդակի զգալի տարածություններ ներգրավված էին հայ ժողովրդի կազմավորման մեջ։ Հայկական ցեղերի տարածվել էին ու հաստատվել բազմաթիվ երկրամասերում, թափանցել դեպի աշխարհագրական և տնտեսական մի միավոր կազող հայկական լեռնաշխարհի բնական սահմանները։ Երվանդունիների պետության առաջացումը ժողովրդակազմավորման ավարտված պրոցեսի քաղաքական ձևավորման մի նոր փուլ հանդիսացավ։
Աշխարհագրական տվյալներ
Հայաստանի և Ատրպատականի սահմանը հավանաբար անցնում էր Արաքսի միջին հոսանքի շրջանից Ուրմիա և Վանա լճերի միջով մինչև Ջերմ գետի (Բոհտան-սու) ակունքների շրջանը։ Ջերմ գետով հարավային սահմանը ձգվում էր դեպի արևմուտք և շարունակվում Արևմտյան Տիգրիսով կամ Մասիոս (Տուր-Արդին) լեռնաշղթայով մինչև Եփրատ։ Հայաստանի արևմտյան սահմանի մի մասը պետք է անցած լինի Ամանոսի լեռներով և երկրի արևմտյան եզրով։ Եփրատ գետից սահմանն անցնում էր Եկեղիքի հարավային մասով։ Արևմտյան Եփրատից դեպի արևմուտք և հյուսիս գտնվում էր Փոքր Հայքը՝ մինչև Կապադովկիա և Արևելապոնտական լեռները։ Եփրատի վերին հոսանքից հյուսիսային սահմանը ընթանում էր դեպի արևելք, հավանաբար՝ Ճորոխով, իր մեջ ամփոփելով արդեն փասսիանների և հեսպերիտների, ինչպես նաև տաոխների երկրները։ Հայկական պետության հյուսիսարևելյան սահմանը ամենայն հավանականությամբ Կուր գետն էր։ Արևելյան Անդրկովկասի այդ ժամանակաշրջանի պատմության տվյալներից երևում է, որ Կուր գետից արևելք ձգվող տարածությունները, որտեղ բնակվում էին աղվանական և կասպիական բազմաթիվ քոչվոր ցեղեր, գտնվում էին մարական սատրապության և ապա Ատրպատականի պետության հսկողության տակ։
Կազմը
Այսպիսով, մ.թ.ա. 4-րդ դարի երկրորդ կեսին Հայկական լեռնաշխարհում առաջացած Երվանդյան պետության կազմի մեջ մտնում էին Կոմագենեն, Ծոփքը, Աղձնիքը, Մոկաց աշխարհը, Վասպուրականի զգալի տարածությունները և Տուրուբերանը, Այրարատը, Գուգարքը, Տայքը, Սյունիքը, Արցախը և Ուտիքը։
Աղբյուրներ
Կատեգորիա:Երվանդունիների թագավորություն
Ֆենինո (գյուղ, Ելնինսկի շրջան)
Ֆենինո (Фенино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ֆեոդոր Ռեշետնիկով (գրող)
Ֆեոդոր Միխայլովիչ Ռեշետնիկով (Фёдор Миха́йлович Реше́тников, ), ռուս գրող։
Կենսագրություն
Ֆեոդոր Ռեշետնիկովը ծնվել է Եկատերինբուրգում։ Վաղ տարիքում զրկվել է մորից (որը հեռացել էր ամուսնուց և ինն ամսական որդու հետ տեղափոխվել Պերմ) և մնացել քեռու մոտ։ 1851 թվականին ուղարկվել է սովորելու Պերմի գավառային ուսումնարան։ 1855 թվականին դատվել է նրա համար, որ քեռու (փոստատար) հետ ուղարկվելիք նամակները դասավորելիս կորցրել է կարևոր պետական փաթեթ ։ Երկու ամիս տևած դատավարությունից հետո երեք ամսով աքսորվել է Սոլիկամսկի վանք՝ ապաշխարելու։ 1859 թվականին ավարտելով Պերմի գավառային ուսումնարանը՝ որպես պետական պաշտոնյա ծառայել է Եկատերինբուրգում (որտեղ ներկայում գործում է տուն-թանգարան) և Պերմում։
1863 թվականին տեղափոխվել է Սանկտ Պետերբուրգ։ Ծառայել է ֆինանսների նախարարության դեպարտամենտում։ Միաժամանակ «Северная пчела» թերթում տպագրել է ակնարկներ սոցիալական ցածր դասի կյանքի վերաբերյալ։ Նիկոլայ Պոմյալովսկու աջակցությամբ 1864 թվականին կապեր է հաստատել «Современник» ամսագրի խմբագրության հետ։
1865 թվականին երկարատև ուղևորություն է կատարել դեպի Ուրալ՝ Պերմում, Սոլիկամսկում, Ուսոլեում Չերդինում, Տագիլում հավաքելով նյութեր հանքագործարանային աշխատողների մասին ծրագրված ազգագրական ակնարկների շարքի համար։ Այդ ուղևորությունից ստացած տպավորություններն արտացոլվել են «Լեռնագործներ» («Горнорабочие»), «Գլումովներ» վեպերում և այլ ստեղծագործություններում։
Աղքատության դեմ մշտական պայքարն ու ժառանգական հիվանդությունը պատճառ են դարձել նրա վաղաժամ մահվան։ Մահացել է թոքերի այտուցից։
Ստեղծագործություն
Գրական նորամուտը կատարել է «Пермские губернские ведомости» պարբերականում 1862 թվականին տպագրված ակնարկներով։ Առաջին նշանակալի ստեղծագործությունը եղել է ազգագրական ակնարկ բուռլակների կյանքից, որ վերնագրվել է «Подлиповцы» և հրատարակվել «Современник» ամսագրում 1864 թվականին։
«Լեռնագործներ» (1866), «Գլումովներ» (1866-1867, առանձին հրատարակվել է 1880 թվականին), «Որտե՞ղ է լավ» («Где лучше?», 1868) անավարտ վեպերում, «Աշխատող ձիեր» («Рабочие лошади»), «Մեծ ճանապարհին» («На большой дороге», 1866), «Գումակային կյանքի ակնարկներ» («Очерки обозной жизни», 1867) ակնարկներում պատկերել է լեռնագործների կենցաղը։ Ռուս գրականության մեջ առաջին անգամ նկարագրել է գործադուլ։
Հիշատակ
Ֆեոդոր Ռեշետնիկովի անվամբ կոչվել է պուրակ Պերմում (1928 թվական, նախկինում՝ Առափնյա այգի), ինչպես նաև փողոցներ Սանկտ Պետերբուրգում (1940-ական թվականներից, նախկինում՝ Գեորգիևսկայա) և Եկատերինբուրգում (1919, նախկինում՝ Դրովյանայա)։ Եկատերինբուրգում 1991 թվականին բացվել է Ֆեոդոր Ռեշետնիկովի տուն-թանգարանը։
Արտաքին հղումներ
Կատեգորիա:Ռուս գրողներ Կատեգորիա:Թոքաբորբից մահացածներ
Ինոստրաննայա լիտերատուրա
Ինոստրաննայա լիտերատուրա, (Иностранная литература, «Արտասահմանյան գրականություն»), Խորհրդային և ռուսական գրական-գեղարվեստական ամսագիր։
Առաջին անգամ լույս է տեսել 1955 թվականին Մոսկվայում, որպես ԽՍՀՄ գրողների միության հրատարակություն։
Հաջորդել Է «Վեստնիկ ինոստրաննոյ լիտերատուրի» ( 1928-1930), «Վեստնիկ միրովոյ ռևոլյուցիի» (1931-1932), «Ինտերնացիոնալնայա լիտերատուրա» (1933 - 1943) հանդեսներին։
Կատեգորիա:ԽՍՀՄ ամսագրեր Կատեգորիա:Ռուսաստանի ամսագրեր
Մարգարեություն
Մարգարեություն, ուղերձ, որը մարգարեի պնդմամբ փոխանցվել է իրեն աստվածության կողմից։ Նման հաղորդագրությունները սովորաբար ներառում են մարգարեի սոցիալական աշխարհի և գալիք իրադարձությունների վերաբերյալ աստվածային կամքի ներշնչում, մեկնաբանություն կամ բացահայտում։
Աստվածաշնչյան մեկնաբանություն
Գոյություն են ունեցել մարգարեության փոխանցնման մի քանի ձևեր․
Ստուգաբանություն
Անգլերենում «մարգարեություն» գոյականը «մարգարեի գործառույթ» իմաստով հայտնվում է մոտ 1225 թվականից` ծագելով հին ֆրանսերեն profecie (12-րդ դար) բառից, որն իր հերթին ծագում է հունարեն προφητεία (propheteia) բառից, որը նշանակում է «Աստծո կամքը մեկնաբանելու պարգև»։ Հարակից իմաստը՝ «մարգարեի կողմից ասված կամ գրված խոսք», թվագրվում է 1300 թվականով, մինչդեռ «մարգարեանալ» բայը գրանցվել է 1377 թվականին ։
Իսլամ
Մարգարեություն տերմինը՝ nubū'ah (نُبُوْءَة), իսլամում բխում է «ավետիս, հայտարարություն» բառերից ։ Մարգարեներին իմանալը իսլամում հավատը (إِيمَان` իման) խորհրդանշող վեց հանգանակներից մեկն է, որը հատուկ նշված է Ղուրանում ։ Այդպիսով՝ Մուհամմադի հետ միասին հուդայականության շատ մարգարեներ (Նոյ, Աբրահամ, Մովսես, Ահարոն, Եղիա) և աստվածաշնչյան մարգարեները նույնպես (Ադամ, Զաքարիա, Հովհաննես Մկրտիչ, Հիսուս Քրիստոս) անուն առ անուն հիշատակվում են Ղուրանում ։
Հուդայականություն
Մարգարե բառը եբրայերենում բառացի նշանակում է «խոսնակ», քանի որ նա խոսում է ժողովրդի հետ որպես իրենց աստծո խոսափող, և նրանց աստծո հետ՝ ժողովրդի անունից։
Մայմոնիդն իր փիլիսոփայական՝ «Շփոթվածների ուղեցույցը» աշխատության մեջ, ուրվագծում է մարգարեության տասներկու եղանակ՝ ըստ հստակության աստիճանի դրանք դասավորելով փոքրից մեծ.
Արտաքին հղումներ
Կատեգորիա:Կրոն Կատեգորիա:Դիցաբանություն Կատեգորիա:Կրոնական տերմինաբանություն Կատեգորիա:Ապագայաբանություն Կատեգորիա:Աստվածաշունչ Կատեգորիա:Իսլամ Կատեգորիա:Կրոնական վարք և փորձ Կատեգորիա:Կանխագուշակում Կատեգորիա:Կրոնագիտություն Կատեգորիա:Օկուլտականություն Կատեգորիա:Հուդայականություն Կատեգորիա:Քրիստոնեություն Կատեգորիա:Կաբալա Կատեգորիա:Սնահավատություններ Կատեգորիա:Պարապսիխոլոգիա
Չոմագ
Չոմագ, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի գյուղաքաղաքից 2-3 կմ հեռու ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Արևածագի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Արևածագ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 24 հուշարձան (9 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Իրկուտսկի մարզ
Իրկուտսկի մարզ (Иркутская область), մարզ Ռուսաստանի կազմում, Ռուսաստանի Դաշնության միավոր։ Մայրաքաղաքն է Իրկուտսկ քաղաքը։
Սահմանակից է Ռուսաստանի Սախա-Յակուտիայի, Բուրյաթիա և Տիվա հանրապետությունների հետ, և Կրասնոյարսկի և Անդրբայկալյան երկրամասների հետ։
Պատմություն
Իրկուտսկի շրջանի տարածքի կարգավորումը սկսվել է պալեոլիթի դարաշրջանում։ Igeteiskii Log III- ի տեղը պատկանում է միջին պալեոլիթին, իսկ Մալթայի, Բուրեթի, Igeteyskii Log I- ի, Makarovo III- ի, Glazkovsky Necropolis- ի և այլ տեղանքները պատկանում են ուշ Paleolithic- ին։
Իրկուտսկի շրջանի և Ուստ-Օրդա Բուրյաթ ինքնավար օկրուգի միավորում
2005 թվականի հոկտեմբերի 11-ին Իրկուտսկի շրջանի խորհրդարանները և Ուստ-Օրդա Բուրյաթ ինքնավար օկրուգը դիմում են ընդունել Ռուսաստանի Դաշնության Նախագահին `Դաշնության նոր սուբյեկտի ձևավորման վերաբերյալ։
Միավորման նկատմամբ վերաբերմունքը երկիմաստ էր։ Օրինակ ՝ 2006 թվականի գարնանը Մոնղոլների համաշխարհային ասոցիացիայի նախագահ Դաշին Բյամբասրենը դիմեց Ռուսաստանի նախագահ Վլադիմիր Պուտինին ՝ բողոքելով միավորվելու և «Բուրյաթ-մոնղոլական ժողովրդի իրավունքները ոտնահարելու ՝ իրենց ազգային պետականությունը պահպանելու» ծրագրերի դեմ։
2006 թվականի ապրիլի 16-ին Իրկուտսկի շրջանի և Ուստ-Օրդա Բուրյաթ ինքնավար շրջանի միավորման վերաբերյալ հանրաքվե անցկացվեց, որի արդյունքում 2008 թվականի  հունվարի 1-ին Ուստ-Օրդա Բուրյաթ ինքնավար շրջանը մտավ Իրկուտսկի շրջանի մաս։
Իրկուտսկի մարզի և Ուստ-Օրդա Բուրյաթական ինքնավար օկրուգի միաձուլումից հետո Ռուսաստանի Դաշնության միավորված նոր սուբյեկտը սկսեց կրել «Իրկուտսկի մարզ» անվանումը և երկու սուբյեկտների իրավահաջորդն է։ Ուստ-Օրդա Բուրյաթ ինքնավար օկրուգը իր վարչական շրջանի՝ Իրկուտսկի շրջանի մի մասն է, ունի հատուկ վարչական կարգավիճակ, և կոչվում է Ուստ-Օրդա Բուրյաթ օկրուգ։
Արդիականություն
Արդյունաբերության տարիների ընթացքում Իրկուտսկի շրջանը դարձել է էներգիայի և էներգախնայող արդյունաբերությունների խոշորագույն կենտրոնը, և դարձել ալյումինի, նավթամթերքների, փայտանյութի և ցելյուլոզայի, օրգանական սինթեզի արտադրանքի և ածխի կարևոր մատակարար ։
Իրկուտսկի մարզն ունի եզակի ռեսուրսներ. Մտավոր, արդյունաբերական և բնական մեծ ներուժ, ունի աշխարհագրական շահեկան դիրքեր, հանգստի հարուստ առավելություններ և սեփական գիտական ​​և կրթական համալիր։ Այսօր տարածաշրջանային տնտեսության հիմնական արդյունաբերությունը անտառտնտեսությունն է, փայտամշակումը,  թուղթը, լեռնահանքային արդյունաբերությունը, մեքենաշինությունը և այլն։ Տարածաշրջանում կա 4 հիդրոէլեկտրակայան ՝ Իրկուտսկ, Բրատսկ, Ուստ-Իլիմսկ, Մամականսկայա։
Ռուսաստանի Դաշնության արևելյան շրջանների ամենամեծ գիտական ​​ներուժից մեկը կենտրոնացած է Իրկուտսկի մարզում։ Այն ներառում է Ռուսաստանի գիտությունների ակադեմիայի Սիբիրյան մասնաճյուղի Իրկուտսկի գիտական ​​կենտրոնի 9 ակադեմիական ինստիտուտ, Ռուսաստանի բժշկական գիտությունների ակադեմիայի Սիբիրյան մասնաճյուղի Արևելյան Սիբիրյան գիտական ​​կենտրոն, գյուղատնտեսական հետազոտական ​​կազմակերպություններ, ավելի քան 20 կիրառական հետազոտական ​​և նախագծային ինստիտուտներ,  Այս հաստատություններում ընդգրկված են 7 ակադեմիկոս և Ռուսաստանի գիտությունների ակադեմիայի 6 համապատասխան անդամներ, 2 ակադեմիկոս և Ռուսաստանի բժշկական գիտությունների ակադեմիայի 4 համապատասխան անդամ, տասնյակ հասարակական ակադեմիաների անդամներ։  Մարզի գիտական ​​արդյունաբերությունում աշխատում է շուրջ 5000 մարդ, նրանց մոտ մեկ երրորդն ունի գիտական ​​աստիճաններ։
Աշխարհագրություն
Իրկուտսկի մարզը Ռուսաստանի ամենամեծ ծովափնյա շրջանն է։ Բացի այդ, Իրկուտսկի շրջանը Ռուսաստանի Դաշնության խոշոր բաղկացուցիչ է, զբաղեցնում է 774 846 կմ² տարածք (Ռուսաստանի տարածքի 4,52% -ը), որը փոքր-ինչ փոքր է Թուրքիայից (780 580 կմ²) և ավելի մեծ է, քան Եվրոպայում ամբողջությամբ տեղակայված ամենամեծ պետությունը ՝ Ուկրաինան։  Անտառները զբաղեցնում են 71,5 միլիոն հա տարածք, իսկ անտառային ֆոնդը ՝ 69,4 միլիոն հա, համապատասխանաբար 715 և 694 հազար կմ² ։
Երկաթուղային ճանապարհով Իրկուտսկից Մոսկվա հեռավորությունը 5192 կմ է, Վլադիվոստոկից `4106 կմ։ Ժամանակի տարբերությունը տարածաշրջանի և Մոսկվայի միջև 5 ժամ է։
Իրկուտսկի մարզը գտնվում է Արևելյան Սիբիրում։ Մարզի ամենահարավային կետը տեղակայված է 51 ° հյուսիսային լայնության վրա, հյուսիսային ծայրը գրեթե հասնում է 65-րդ զուգահեռին։  Հյուսիսից հարավ տարածաշրջանը ձգվում է գրեթե 1450 կմ, արևմուտքից արևելք ՝ 1318 կմ։
Մարզի հարավարեւելյան սահմանը անցնում է Բայկալ լճի երկայնքով։ Շրջանը զբաղեցնում է Կենտրոնական Սիբիրյան սարահարթի հարավարևելյան մասը, որի սարահարթն ու լեռնաշղթաներն ունեն բարձրություններ 500-ից 1000 մ։
Հարավում շրջանը շրջապատված է Արևելյան Սայանի խոռոչներով (բարձրությունը մինչև 2875 մ). Ագուլսկի Բելկի, Բիրյուսինսկի, Գուտարսկի, Օկինսկի, Ուդինսկի և այլ լեռնաշղթաներ։ արևելքում ՝ Բայկալյան լեռներ. Խամար-Դաբանի հյուսիսային լանջերի մի մասը Խան-Ուլա գագաթով (2374 մ. հարևան Բուրյաթիայի տարածքում ՝ Իրկուտսկի շրջանի սահմանի անմիջական հարևանությամբ), Պրիմորսկի լեռնաշղթան ամենաբարձր կետով ՝ Եռագլուխ գոլետները (1728 մ), Բայկալի լեռնաշղթան Չերսկի լեռան հետ (2572 մ), ապա Հյուսիսային Բայկալ և Պատոմսկի լեռնաշխարհը, Դելյուն-Ուրանյան լեռնաշղթայի մի մասը և Կոդարի լեռնաշղթայի արևմտյան մասը։
Իրկուտսկի շրջանի տարածքն ընդգրկված է մոնղոլ-բայկալյան երկրաշարժերի ակտիվ դրսեւորման գոտում ։
Իրկուտսկի շրջանի կլիման կտրուկ մայրցամաքային է ՝ երկար ցուրտ ձմեռներով և կարճ, բայց տաք և չոր ամառներով։ Բայց նույնիսկ ամռան ամիսներին, Արկտիկայի ցուրտ ճակատների ճեղքման ժամանակ հնարավոր են գիշերային ցրտահարություններ մինչև −1 −3 աստիճան։ Միայն հուլիսին ցրտահարություններ չկան։
Ձմռանը սառը ցնցումները հնարավոր են հոկտեմբերից մարտ։
Բնակչություն
Մարզի բնակչությունը Ռոսստատի տվյալների համաձայն կազմում է 2,375,021 մարդ։  (2021)
Բնակչության խտությունը 3,07 մարդ / կմ²(2021)։ Իրկուտսկի շրջանի Կատանգսկի շրջանում բնակչության խտությունը կազմում է 0,02 մարդ /կմ²
Քաղաքային բնակչություն - 78,6% (2020)։
Ըստ 2010 թվականի Համառուսաստանյան բնակչության մարդահամարի, տարածաշրջանում կա 37 ազգություն։
2.4 միլիոն մարդուց ՝ ռուսներ ՝ 88%, բուրյաթներ ՝ 3,2%, ուկրաինացիներ ՝ 1,27%, թաթարներ ՝ 0,94%, բելառուսներ ՝ 0,33%, հայեր ՝ 0,27%, ադրբեջանցիներ ՝ 0, 22%: Շրջանի տարածքում ապրում են նաեւ յակուտներ, տուվաններ, էվենքներ, տոֆալարներ, խակասներ և այլ էթնիկ խմբեր։
Բնակիչների թվաքանակով շրջանը Սիբիրի դաշնային շրջանում զիջում է Կրասնոյարսկի երկրամասին (2 855 899), Կեմերովոյին (2 633 446) և Նովոսիբիրսկի (2 785 836) շրջաններին։
Բնակչությունը ըստ տեղանքի
• Իրկուտսկ՝ 623562 մարդ
• Բրացկ՝ 226269 մարդ
• Անգարսկ՝ 224630
• Ուստ-Իլիմսկ՝ 80419 մարդ
• Ուսոլե-Սիբիրսկոյե՝ 76047 մարդ
• Չերեմխովո՝ 50154 մարդ
• Շելեխով՝ 48423 մարդ
• Ուստ-Կուտ՝ 40783 մարդ
• Տուլուն՝ 39671 մարդ
• Սայանսկ՝ 38820 մարդ
• Նիժնեուդինսկ՝ 33616 մարդ
• Տաիշեթ՝ 32671 մարդ
• Վիխորևկա՝ 20833 մարդ
• Սլյուդյանկա՝ 18213 մարդ
• Չունսկի՝ 14135 մարդ
• Ուստ-Օրդինսկի՝ 15278 մարդ
• Բոդայբո՝ 11982 մարդ
• Բայկալսկ՝ 12534 մարդ
• Կիրենսկ՝ 11048 մարդ
• Նոր Իգիրմա՝ 969496 մարդ • Զալարի՝ 9576 մարդ
• Կույտուն՝ 9487 մարդ
Վարչական բաժիններ
Իրկուտսկի մարզում կա 33 շրջան ՝ Ալարսկի, Անգարսկի, Բալագանսկի, Բայանդաևսկի, Բոդայբինսկի, Բոխանսկի, Բրացկի, Իգալովսկի, Լարինսկի, Իմինսկի, Իրկուտսկի, Կազաչինսկո-Լենսկի, Կատանգսկի, Կաչուգսկի, Կիրենսկի, Կույտունսկի, Մամսկո Նայսկի Նյուզնի, Նամսկի Նյուզնու Օլխոնսկի, Օսինսկի, Սլյուդյանսկի, Տայշեցկի, Տուլունսկի, Ուսոլսկի, Ուստ-Իլիմսկի, Ուստ-Կուցկի, Ուստ-Ուդինսկի, Չերեմխովսկի, Չունսկի, Շելեխովսկի, Էխիրիտ-Բուլագացկի։
Իրկուտսկի շրջանի արտաքին սահմանները, որոնք որոշվել են, երբ ստեղծվել է 1937 թ.-ին, գրեթե համընկնում են նախկին Իրկուտսկի նահանգի սահմանների հետ (տարածքի մի մասը դարձել է Բուրյաթիայի մաս) և հյուսիս-արևելքում փոքր փոփոխություններով հանդերձ, պահպանվել են մեր ժամանակներում։
Այնուամենայնիվ, ներքին բաժանումը մի քանի անգամ փոխվել է։ Ներտարածաշրջանային վարչատարածքային վերափոխումները վերաբերում էին ակտիվ տնտեսական զարգացման տարածքներին. Այսպես առաջացան Ուստ-Իլիմսկի և Չունսկի շրջանները. փոխեց Տայշեթ, Բրատսկ, Նիժնեյլիմսկ, Ուստ-Ուդինսկի և Տուլունսկի շրջանների սահմանները. Վերացվեցին Տոֆալարսկի (մաս կազմեց Նիժնեուդինսկիի), Տանգուիսկի (բաժանված Բրատսկի և Տուլունսկու միջև) և Շիտկինսկի (բաժանված Տայշետի և Չունսկիի միջև) շրջանները։
2008-ի հունվարի 1-ին Իրկուտսկի մարզը և Ուստ-Օրդա Բուրյաթ ինքնավար օկրուգը, որոնք մինչև 1990 թվականն արդեն տարածաշրջանի բաղկացուցիչ մասն էին, միավորվեցին։
Իրկուտսկի շրջանի վարչատարածքային կառուցվածքի ժամանակակից համակարգը ներառում է. 466 մունիցիպալիտետ, որից.
•քաղաքային թաղամասեր - 10,
•մունիցիպալ շրջաններ - 32,
•քաղաքային բնակավայրեր - 63,
•գյուղական բնակավայրեր - 361։
Մշակույթ, տուրիզմ
Իրկուտսկի շրջանը հարուստ պատմություն ունի, հետեւաբար, շատ բնակավայրերում կան ճարտարապետական ​​և պատմական հուշարձաններ։ Տարածաշրջանում կա ավելի քան վաթսուն թանգարան, ըստ այս պարամետրի, Իրկուտսկի շրջանը Սիբիրի առաջնորդների թվում է ՝ Օմսկի շրջանի և Կրասնոյարսկի երկրամասի հետ միասին ։
Եզակի բնական օբյեկտները գտնվում են տարածաշրջանի տարածքում, առաջին հերթին ՝ Բայկալ լիճը և Պրիբայկալսկի ազգային պարկը։ Իրկուտսկից 47 կմ հեռավորության վրա կա «Taltsy» ճարտարապետական ​​և ազգագրական թանգարան. Շրջանի բնակիչների և հյուրերի շրջանում տարածված է նաև Circum-Baikal երկաթուղին, որն իր մեջ ներառում է 58 թունել և պատկերասրահ, 500-ից ավելի կամուրջ և ուղեկամուղ, մոտ 600 պահող, ափերի պաշտպանության պատերը, ինչպես նաև 172 ճարտարապետական ​​հուշարձաններ։ Բայկալսկում լեռնադահուկային լանջերը նույնպես գրավում են զբոսաշրջիկներին։ 2006 թվականի դեկտեմբերին Իրկուտսկի մարզը իրավունք ստացավ ստեղծել Բայկալ լճի ափին գտնվող Բոլշոյե Գոլուստնոյե գյուղի տարածքում զբոսաշրջային և ժամանցային տիպի «Բայկալի դարպաս» հատուկ տնտեսական գոտի։  2010 թվականին Բայկալսկ քաղաքի տարածքը մասամբ ընդգրկվեց SEZ- ի մեջ։  2020-ի համար SEZ- ի տարածքը 763 հա է, նրա տարածքում գրանցված է 8 բնակիչ։
Մարզում գործում են բազմաթիվ թատերական, էստրադային և պարի խմբեր, տարեկան անցկացվում են մրցույթներ և փառատոններ։ Գոյություն ունեն Գրողների միության և Ռուսաստանի նկարիչների միության տարածաշրջանային մասնաճյուղեր։
Այստեղ հրատարակվում են բազմաթիվ տեղական պարբերականներ, ինչպիսիք են «Վոստոչնո-Սիբիրսկայա պրավդան», «Մրցակից», «Իրկուտսկի թղթակից», «Կոմերսանտ»։ Սիբիր  Իրկուտսկ »,« Ոստոչնիի ֆորմատ »,« Ուրբաթ »,« CM թիվ մեկ »,« Կոպեյկա »,« Բայկալսկիե վեստի »,« Անգարսկի լույսեր »,« Մոի Գոդա »,« Նաշա Սիբսկանա »,« Օբլաստնայա »թերթ,« Իրկուտսկ » »,« Վեճեր և փաստեր »զինված ուժերում,« Տրուդ »Իրկուտսկ,« Տրուդ -7 »Իրկուտսկ,« Էքսպրես գազետա »Իրկուտսկ,« Կոմսոմոլսկայա պրավդա »Բայկալ,« Ընտրեք մեծ քաղաքի գայթակղությունները »Իրկուտսկ», հեռուստաալիք »,« Իրկուտսկի բոլոր հայտարարությունները »,« Ձեռքից ձեռք »Իրկուտսկ,« Իրկուտսկի նահանգ »,« Սիբիր »գրական ալմանախ,« Սիբիրյաչոկ »մանկական հանդես,« Նոր շենքերի սուպերմարկետ »եւ այլն։
Նշվում է Իրկուտսկի շրջանի օրը (սեպտեմբերի 27-ը, սովորաբար հոկտեմբերի առաջին կամ երկրորդ կիրակին, որն ամեն տարի սահմանում է կազմկոմիտեն)։
Արտաքին հղումներ
Կատեգորիա:Իրկուտսկի մարզ Կատեգորիա:Ռուսաստանի դաշնային բաժանում
Համազասպ Մամիկոնյան (իշխան)
Համազասպ Մամիկոնյան, հայ իշխան Մեծ Հայքում, տանուտեր-իշխան Վարդանի, Հայոց սպարապետ Վասակի, տանուտեր-իշխան Վահանի, Համազասպյանի և Համազասպուհու հայրը, Մամիկոնյանների նախարարական տոհմից ։
Ծանոթագրություններ
Կատեգորիա:Մամիկոնյաններ Կատեգորիա:3-րդ դարի հայեր Կատեգորիա:4-րդ դարի հայեր
Բուշ (թատրոն)
(անգլ.՝ Bush Theatre),թատրոն Լոնդոնում։ Այն հիմնադրվել է 1972 թվականին և հիմնադրման օրից դարձել է աշխարհի լավագույն թատրոններից մեկը, որտեղ բեմադրվում են հայտնի ռեժիսորների պիեսներ։ Թատրոնը դարձել էր տուն դրամատուրգների համար, նրանցից շատերը իրրենց կարիերան սկսեցին հենց այդ պատերի ներսում։ Բուշը ստացել է ավելի քան 100 մրցանակ, և շարունակում է գրավել հանրությանը հայտնի դերասաններին և ռեժիսորներին։ Թատրոնը շարունակում է պարբերաբար հյուրախաղերի գնալ ինչպես Բրիտանիա, այնպես էլ տարբեր երկրներ, և համագործակցում է Վեստ-Էնդ թատրոնի հետ։
Պատմություն
1972 թվականին թատրոնը գտնվում էր The Bush public house, Goldhawk Road և Shepherd’s Bush Green միջև, հետագայում մոտակայքում հիմնադրվեց նաև Լիոնելյա Բլերի պարային ստուդիան։ Թատրոնի հիմնադրման գաղափարը այլախոհ դերասան Բրայան Մակ Դերմոտինն էր, և նրա մոտ այդ գաղափարը ծագեց Fringe կինոփառատոնի ժամանակ։ Չնայած թատրոնի ունեցած համբավին, դահլիճում չէր կարողանում շատ մարդ տեղավորվել, այն կարող էր ընդունել առավելագույնը 80 հանդիսատես։ Թատրոնի հիմնադրման օրից 40 տարի հետո, 2010 թվականի նոյեմբերին, թատրոնի տնօրինությունը նոր տարածք տեղափոխվելու որոշում ընդունեց։ Թատրոնի նոր հասցեն դարձավ հասարակական գրադարանի Passmore Edwards Public Library շենքը, որը երկու քայլ էր հեռու Uxbridge Road հին շենքից։ Վերջնական քայլը եղավ 2011 թվականին, հենց նույն տարում մեկնարկեց 66 գիրք նախագիծը ։
Այս նախագիծը ստեղծվեց Թագավոր Ջեյմսի աստվածաշնչի հրատարակության տարեդարձի տոնակատարության ժամանակ, որում մասնակցում էին 66 տարբեր գրողներ, նրանցից մի քանիսը Բուշ թատրոնի վետերաններ էին։ Բուշ թատրոնը աշխատում է գրողների ստեղծագոծությունների հիման վրա, որոնց շնորհիվ ամեն տարի 1000 ներկայացում է բեմդրվում։ Թատրոնը նոր տաղանդներ է փնտրում, որոնց աշխատանքները ցանկալի է հագեցած լինի սրամտությամբ, կրքով, պրովոկացիոն և հետաքրքիր մտքերով ։ Թատրոնի 40-ամյակին գիրք հրատարակվեց, որտեղ գրված էր թատրոնի պատմությունը, ռեժիսորների, դերասանների, սցենարիստների կենսագրությունները։
Ծանոթագրություններ
Կատեգորիա:Լոնդոնի թատրոններ
Չերնիգովկա (գյուղ, Նովի Բուգի շրջան)
Չերնիգովկա (Чернігівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Չերնիգովկա գյուղում բնակվում էր 55 մարդ։ Բնակավայրը զբաղեցնում է 1,34 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
(7218) 1979 SK
(7218) , աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 19-ին Յարոսլավ Կվետոնի կողմից Կլետում ։
Միջին հեռավորությունը Արեգակից կազմում է 2,264739 ա. մ., առավելագույնը մոտենում է 1,812 ա. մ. հեռավորության վրա և հեռանում 2,7175 ա. մ. ։ Արեգակի շուրջ մեկ ամբողջական պտույտ է կատարում 1244,87 երկրային օրվա ընթացքում, իր ուղեծրով շարժվելով միջինում 0,289186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Յարոսլավ Կվետոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Static-X
Static-X, ամերիկյան մետալ-խումբ է Լոս Անջելեսից, հանդես է գալիս հիմնականում ինդաստրիալ-մետալ ոճում, նաև nu-metal և թրեշ-մետալ ուղղություններով։ Խումբը հիմնվել է 1994 թ. Ուէյն Սթաթիքի և Քեն Ջեյի կողմից։ Խմբի վերջնական կազմը հավաքվեց 1998 թվականին ։ Խումբը իր գործունեության ընթացքում թողարկել է 6 պաշտոնական ալբոմ, 1 հավաքածու, 4 տեսաերիզ , 1 մինի-ալբոմ, 14 սինգլ , 13 տեսահոլովակ, «Static-X Guitar Anthology» կիթառային թաբերի գիրք և «Chaos Comics» կոմիքսների գիրք։ 2010 թվականին խումբը լքում է Թոնի Կամպոսը, իսկ Ուէյն Սթաթիքը հայտարարեց, որ խմբի գործունեությունը սառեցված է։
Աղբյուրներ
Կատեգորիա:Մետալ խմբեր Կատեգորիա:Ամերիկյան ռոք խմբեր Կատեգորիա:1994 հիմնադրված երաժշտական խմբեր
Միկոբակտերիա
Միկոբակտերիաներ, Ակտինոմիցետների ընտանիքի բակտերիաների ցեղ, որի որոշ ներկայացուցիչներ ախտածին են ինչպես մարդկանց, այնպես էլ մի շարք կաթնասունների համար։
Կենսաբանական նկարագրությունը
Միկոբակտերիաները խիստ աէրոբ, անշարժ (բացառությամբ Mycobacterium marinum տեսակից, որը մակրոֆագերից դուրս գտնվելիս շարժուն է), ճյուղավորվելու ընդունակ ցուպիկաձև բակտերիաներ են։ Սպոր և պատիճ(կապսուլա) չեն առաջացնում, չունեն արտաքին բջջաթաղանթ.այդ պատճառով էլ համարվում են թթվակայուն գրամ-դրական բակտերիաներ։ Բոլոր տեսակներն ունեն յուրահատուկ հիդրոֆոբ բջջաթաղանթ, որն իր մեջ պարունակում է մոմանման միացություններ, միկոլաթթուներ(միկոլատներ), բավական քանակով պոլիսախարիդներ, որոնք բջջի կենսագործունեության համար ունեն առանձնահատուկ նշանակություն։ Ցիտոպլազմայում առկա են կարոտինոիդներ, որոնք գաղութներին տալիս են դեղնավուն կամ կարմիր երանգ։
Էվոլյուցիայի ընթացքում միկոբակտերիաների մոտ առաջացել են մի շարք մեխանիզմներ, որոնց օգնությամբ նրանք ընդունակ են դառնում հաղթահարել և չեզոքացնել արտաքին միջավայրի անբարենպաստ պայմանները։ Դրանք են. յուրահատուկ բջջաթաղանթը, զանազան ցիտոտոքսիկ նյութերն ապակտիվացնելու ունակությունը, կառուցվածքային պլաստիկությունը (L- ձևերի առաջացում)։ Շնորհիվ դրանց՝ միկոբակտերիաները բավականին կայուն են արտաքին միջավայրում. չոր վիճակում գոյատևում են մինչև 3 տարի, տաքացման ժամանակ որոշ տեսակներ կարող են տանել նույնիսկ 80 °С և բարձր ջերմաստիճաններ, կայուն են մի շարք անտիսեպտիկ և դեհիդրատացնող(ացետոն, սպիրտներ) նյութերի նկատմամբ։ Տուբերկուլյոզի միկոբակտերիաները դիմանում են նույնիսկ արևի ճառագայթներին և արտաքին միջավայրում կարող են գոյատևել տարուց ավել՝ առանց կենսունակության կորստի։
Բազմանում են կիսմամբ և բողբոջմամբ։ Տարածված են հողում, ջրում, սապրոֆիտ(ոչ ախտածին) տեսակները մասնակցում են բուսական մնացորդների միներալացմանը, որոշ տեսակներ ազոտֆիքսող են, որոշներն էլ օգտագործվում են նավթով բնության աղտոտման դեմ պայքարում, ինչպես նաև կիրառվում են սիլոսի, կաթնամթերքների, պանրի և այլն պատրաստման համար։ Միկոբակտերիաների ախտածին տեսակները մարդկանց մոտ առաջացնում են ծանր հիվանդություններ՝ տուբերկուլյոզ, բոր։
Աղբյուրներ
Կատեգորիա:Բակտերիաներ Կատեգորիա:Մանրէաբանություն Կատեգորիա:Բակտերիալ հիվանդություններ Կատեգորիա:Տուբերկուլյոզ
Աուդի գավաթ 2015
Աուդի Գավաթ 2015, 4-րդ ընկերական ֆուտբոլային մրցաշարը, որը կազմակերպվում է «Բավարիայի» և Աուդի կոնցերնի կողմից։ Թիմերը հանդես էին գալիս «Ալիանց Արենայում»։ Մրցաշարին մասնակցել են «Բավարիան», «Ռեալ Մադրիդը», «Միլանը» և «Տոտենհեմը»։ Մրցաշարը անցկացվել է 2015 թվականի օգոստոսի 4-ից 5-ը ։
Արտաքին հղումներ
Կատեգորիա:Ֆուտբոլի մրցություններ
Արզումանի կամուրջ
Արզումանի կամուրջ, կամուրջ Սիսիանի շրջանում, Որոտան գետի մոտ, Դարաբաս գյուղի տակ։ Շինվել է 1675 թվականին Հայրապետ վարպետի ձեռքով։ Կառուցման մասին կա արձանագրություն։ Միակամար գեղեցիկ հորինվածք է։ Կամարը շնված է սրբատաշ, իսկ օժանդակ մասերը կոփածո և բոլորովին անտաշ քարերով։ Կամրջի աջ ափը հենված է քարաժայռերի վրա, իսկ ձախը ցածր է եղել և բարձրացված է եղել արհեստական պատնեշով ու թմբով։ Ավանդաբար անվանում են Արզումանի կամուրջ ։
Կարդալուց հետո այրել
Կարդալուց հետո այրե՛լ (Burn After Reading) - Կոեն եղբայրների հերթական կատակերգությունն է, որը նույնպես աչքի է ընկնում միայն իրենց բնորոշ սև հումորով։ Ֆիլմի գլխավոր դերակատարներն են՝ Ջորջ Քլունին, Ֆրենսիս ՄաքԴորմանդը, Ջոն Մալկովիչը, Թիլդա Սուինթոնը և Բրեդ Փիթը։ Ֆիլմի միջազգային պրեմիերան տեղի է ունեցել 2008 թ․-ին՝ Վենետիկի կինոփառատոնում։
Սյուժե
ԿՀՎ գործակալ Օսբորն (Օզզի) Կոքսին (Ջոն Մալկովիչ) պաշտոնանկ են անում և այլ աշխատանք առաջարկում պետդեպարտամենտում, ինչ պատճառով նա հեռանում է ԿՀՎ-ից և որոշում է զբաղվել Հուշագրություններ գրել։ Նրա կինը՝ Քեթին (Թիլդա Սուինթոն), որը դավաճանում էր իրեն գանձապետարանի աշխատակցի՝ Գարրիի (Ջորջ Քլունի) հետ և երազում է բաժանվելու մասին, գողանում է ամուսնու հուշագրերով լի սկավառակը՝ կարծելով, որ այնտեղ նրա բանկային հաշիվներն են։ Քեթիի փաստաբանի քարտուղարուհին, որը զբաղվում էր նրա և Օզզիի ապահարզանի գործով, պատահաբար այդ սկավառակը մոռանում է մարզասրահի հանդերձարանում, որտեղից էլ այն գտնում է մարզասրահի հավաքարարը։ Վերջինս սկավառակը հանձնում է մարզասրահի երիտասարդ մարզչին՝ Չեդին (Բրեդ Փիթ)։ Չեդը և նրա կոլեգան՝ Լինդան (Ֆրենսիս ՄաքԴորմանդ), որը երազում էր գումար հայթայթել պլաստիկ վիրահատության համար, կարծում են, որ սկավառակում պետական գաղտնիքներ են պարունակվում, և առաջնահերթ որոշում են շանտաժի ենթարկել Օզզիին, սակայն վերջինս հրաժարվում է նրանց գումար վճարել, ինչից հետո թեթևամիտ կոլեգաները սկավառակը հասցնում են Ռուսաստանի դեսպանատուն։ Այնտեղ նույնպես հետաքրքրություն չեն ցուցաբերում սկավառակի նկատմամբ։ Այս պատմության մասնակիցների կասկածելի արարքները հետաքրքրություն է առաջացնում ԿՀՎ-ի աշխատակիցների մոտ և նրանք սկսում են հետախուզել այդ տարօրինակ և, առաջին հայացքից՝ անտրամաբանական արարքները։
Ծանոթագրություններ
Կատեգորիա:2008 ֆիլմեր Կատեգորիա:Կոեն եղբայրների ֆիլմեր Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:2000-ականների կինոկատակերգություններ Կատեգորիա:Ֆրանսիական ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Relativity Media ֆիլմեր Կատեգորիա:StudioCanal ֆիլմեր Կատեգորիա:Ամերիկյան կինոկատակերգություններ Կատեգորիա:Ֆրանսիական կինոկատակերգություններ Կատեգորիա:Ամերիկյան քրեական ֆիլմեր Կատեգորիա:Բրիտանական կինոկատակերգություններ Կատեգորիա:Ֆրանսիական դրամա ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական քրեական ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Անգլերեն ֆրանսիական ֆիլմեր
Ֆրիաս
Ֆրիաս (Frías), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Մերինդադես շրջանում։ Զբաղեցնում է 32 կմ² մակերես։ Բնակչությունը կազմում է 275 մարդ (2010 թվական)։ Վարչական կենտրոնից գտնվում է 73 կմ հեռավորության վրա։
Մունիցիպալիտետը հայտնի է 1110 թվականից։
Քաղաքի հովանավոր պաշտպանները համարվում են Սուրբ Խուանը, Սան Սեբաստիանը, Սան Վիսենտեն, Սուրբ Մարիա դե լա Պուենտեն և Վադիլիոն։
Ծանոթագրություններ
Կատեգորիա:Իսպանիայի բնակավայրեր
Ֆենինո (գյուղ, Սմոլենսկի մարզ)
Ֆենինո (Фенино), գյուղ Ռուսաստանի Սմոլենսկի մարզի Ելնինսկի շրջանի կազմում։
Լը Տորքեն
Լը Տորքեն (Le Torquesne), համայնք Ֆրանսիայի Ստորին Նորմանդիա մարզի Կալվադոս գավառում ։
Ֆենինո (գյուղ, Սմոլենսկի մարզ)
Բնակչությունը 2007 թվականին գրանցված տվյալներով կազմում էր 204 մարդ։
Լը Տորքեն
Բնակչությունը 2009 թվականի դրությամբ կազմում է 425 մարդ, բնակչության խտությունը` 80.80 մարդ/կմ²։ Բնակավայրը զբաղեցնում է 5.26 կմ² տարածք։
Ֆենինո (գյուղ, Սմոլենսկի մարզ)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Լը Տորքեն
Աշխարհագրություն
Գտնվում է Փարիզ քաղաքից 165 կմ արևմուտք, Կան քաղաքից` 40 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 292 աշխատունակ (15-64 տարեկան) բնակիչ, որոնցից ակտիվ էին 222-ը, իսկ ոչ ակտիվները` 70։ Ակտիվության ցուցանիշը կազմում է 76,0 %։ 222 աշխատունակ մարդկանցից աշխատել է 210 անձ (112 տղամարդ և 98 կին)։ Գործազուրկ են եղել 12 անձ (6 տղամարդ և 6 կին)։ 70 անաշխատունակներից 23-ը եղել են աշակերտներ կամ ուսանողներ, 33-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մարգարեթ Ուիթմեն
Մարգարեթ Ուիթմեն (Margaret Cushing “Meg” Whitman, ), ամերիկացի գործարար և քաղաքական ակտիվիստ։ 2010 թվականի ընտրություններում Հանրապետական կուսակցության կողմից առաջադրված Կալիֆոռնիայի նահանգապետի թեկնածու։ Եղել է eBay ընկերության նախագահ և գլխավոր տնօրեն (1998-2008), ապա՝ Hewlett-Packard ընկերության (2011-2015), 2015 թվականի վերջից ղեկավարում է Hewlett Packard Enterprise ընկերությունը։
2016 թվականին Forbes ամսագրի Մեգ Ուիթմենը 9-րդն էր աշխարհի 100 ամենաազդեցիկ կանանց վարկանիշային ցանկում ։
Կենսագրություն
1977 թվականին ստացել է տնտեսագիտության բակալավրի աստիճան Փրինսթոնի համալսարանում, 1979 թվականին՝ բիզնեսի կառավարման մագիստրոսի աստիճան Հարվարդի բիզնեսի դպրոցում։ Աշխատել է Procter & Gamble, Bain & Company, The Walt Disney Company ընկերություններում, ղեկավարել է ընկերություն (ծաղիկների առևտրի խոշոր ընկերություն)։
1998 թվականից մինչև 2008 թվականը Ուիթմանը եղել է eBay ընկերության գլխավոր տնօրենը և նախագահը, եղել է ընկերության տնօրենների խորհրդի կազմում։ 2011 թվականի սեպտեմբերին նշանակվել է Hewlett-Packard կորպորացիայի գլխավոր տնօրեն ։
2010 թվականի դրությամբ չորրորդ տեղն Է զբաղեցրել Կալիֆոռնիայի ամենահարուստ կանանց ցանկում՝ 1,3 մլրդ դոլար անձնական կարողությամբ ։
2015 թվականի վերջից գլխավորել է Hewlett Packard Enterprise ընկերությունը։
2017 թվականի ապրիլին ընդգրկվել է նորաստեղծ DXC Technology կորպորացիայի տնօրենների խորհրդում, որը ստեղծվել է HPE Enterprise Services ստորաբաժանման և կորպորացիայի ակտիվների միավորման արդյունքում ։
Արտաքին հղումներ
Կատեգորիա:Ամերիկացի միլիարդատերեր Կատեգորիա:20-րդ դարի ամերիկացի գործարարներ Կատեգորիա:Փրինսթոնի համալսարանի շրջանավարտներ Կատեգորիա:Հարվարդի համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի քաղաքական գործիչներ
Վելիկա Կլադուշա
Վելիկա Կլադուշա (Velika Kladuša), քաղաք Բոսնիա և Հերցեգովինայի հյուսիսարևմտյան հատվածում։ Վարչականերոն գտնվում է Բոսնիա և Հերցեգովինայի Դաշնությունում։ Համանուն համայնքի վարչական կենտրոնն է։
2013
2013 թվականի մարդահամարի տվյալների համաձայն՝ Վելիկա Կլադուշա համայնքում բնակվել են 40,419 մարդ, որոնցից՝
Արտաքին հղումներ
Կատեգորիա:Բոսնիա և Հերցեգովինայի բնակավայրեր
Պնախ
Պնախ, գյուղ Արևմտյան Հայաստանում, Էրզրումի վիլայեթի Քղիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Արևաշողի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Արևաշող գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 8 հուշարձան (6 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Արսլանի լեռնանցք
Արսլանի լեռնանցք, լեռնանցք Թուրքիայում՝ Հայկական Պար լեռնաշրջանում ։
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Ֆայլային համակարգ
Ֆայլային համակարգը՝ հաշվիչ տեխնիկայում այն մեթոդն է, որի միջոցով պահվում և կազմակերպվում են համակարգչային ֆայլերը և նրանց պարունակած տվյալները և հեշտացվում է նրանց փնտրումը ու հասանելիությունը։ Ֆայլային համակարգերը կարող են օգտագործել տվյալների կրիչներ, ինչպիսիք են կոշտ սկավառակը (HDD-hard disk drive) կամ օպտիկական սկավառակը (ODD optical disk drive ) և ներառում են ֆայլերի գտնվելու ֆիզիկական դիրքը։ Նրանք կարող են ապահովել հասանելիություն ֆայլային սերվերի վրա գտնվող տվյալներին՝ տանելով ցանցային արձանագրության (օրինակ՝ NFS, SNB կամ 9P) կլիենտի դեր կամ լինել վիրտուալ և հանդիսանալ միայն որպես վիրտուալ տվյալների հասանելիության մեթոդ։
Ընդհանուր առմամբ ֆայլային համակարգը հատուկ նպատակ ունեցող տվյալների բազա է տվյալների պահման, կազմակերպման, մշակման և ստացման համար։
Ֆայլային համակարգերի մեծ մասը օգտագործում են տվյալների պահպանման բլոկային մեխանիզմներ, որոնք երբեմն կոչվում են սեկտորներ՝ սովորաբար 2-ի աստիճան չափի (512 բայթ կամ 1, 2, 4 կիլոբայթ)։ Ֆայլային համակարգի ծրագրային ապահովումը պատասխանատու է այս սեկտորների վերածմանը ֆայլերի և պետք է իմանա, թե որ սեկտորը, որ ֆայլին է պատկանում և որ սկետորները չեն օգտագործվում։ Շատ ֆայլային համակարգեր տվյալները հասցեավորում են ֆիքսած չափի միավորներով, որոնք կոչվում են կլաստերներ կամ բլոկեր, որոնք էլ պարունակում են որոշակի դիսկի սեկտորներ (սովորաբար 1-64)։
Կլաստերը դիսկային տարածության ամենափոքր միավորն է, որը կարող է տրամադրվել ֆայլին։
== Ֆայլային անուններ ==
Մետադատա (Metadata)
Սովորաբար ֆայլային համակարգում ֆայլերի հետ ասոցացվում են լրացուցիչ տվյալներ, ինչպիսիք են, օրինակ, ֆայլին հատկացված բլոկերի թիվը կամ ուղղակիորեն բայթերի քանակությունը։ Ֆայլի վերջին փոփոխության ամսաթիվը կարող է պահվել որպես ֆայլի timestamp։ Որոշ ֆայլային համակարգեր կարող են պահել ֆայլի ստեղծման, վերջին դիմումի և մետադատայի փոփոխման ամսաթվերը։ Այլ ինֆորմացիան կարող է իրենից ներկայացնել ֆայլի սարքավորման տիպը, user ID, group ID և հասանելիության թույլատվությունները։
Հարմարություններ
Ավանդական ֆայլային համակարգերը տրամադրում են ֆայլի ստեղծման, տեղափոխման, ջնջելու հարմարություներ։ Դրանք չունեն ֆայլերին լրացուցիչ հղումներ ստեղծելու հարմարություններ։ Ավանդական ֆայլային համակարգերը նույնպես տրամադրում են ֆայլը կրճատելու, լրացնելու և տեղում փոփոխելու հարմարություններ։
Ֆայլային համակարգերի տեսակները
Ֆայլային համակարգի ընդհանուր տեսակները հետևյալն են՝
Դիսկային ֆայլային համակարգ
Դիսկային ֆայլային համակարգը նախագծված է համակարգչին ուղղակիորեն կամ անուղղակիորեն միացված դիսկային սարքավորման վրա ֆայլերը պահելու համար։ Օրինակներ կարող են հանդիսանալ FAT12, FAT16, FAT32, NTFS, HFS+, ext2, ext3։ Որոշակի դիսկային ֆայլային համակարգեր հանդիսանում են մատյանային, տարբերակային (versioning) ֆայլային համակարգեր։
Տվյալների բազաների ֆայլային համակարգ
Ֆայլային կառավարման նոր հասկացողությունը տվյալների բազաների վրա հիմնված ֆայլային համակարգերի հասկացողությունն է։ Ֆայլերը իդենտիֆիկացվում են նրանց բնութագրերով, ինչպիսին են, օրինակ, ֆայլի տիպը, հեղինակը կամ մետադատան։
Տրանզակցիոն ֆայլային համակարգ
Դիսկի վրա յուրաքանչյուր գործողություն կարող է ներառել մի շարք ֆայլերի և կառուցվածքների փոփոխություն։ Բազմաթիվ դեպքերում փոփոխությունները կապակցված են, այսինքն՝ կարևոր է, որ նրանք բոլորն իրականցվեն միաժամանակ։ Օրինակ, եթե մի բանկ մյուսին ուղարկում է որոշակի գումար։ Այս դեպքում բանկի համակարգիչը կուղարկի փոխանցման հրահանգը մյուս բանկին և միաժամանակ կթարմացնի իր գրառումները, որպեսզի նշի փոխանցման մասին։ Եթե որևէ պատճառով համակարգիչը խափանվի մինչ գրառումների թարմացումը, ապա արդյունքում բանկը կկորցնի որոշակի գումար։
Տրանզակցիոն մշակումը տրամադրում է երաշխիք, որ ընթացքի ցանկացած պահի տրանզակցիան կարող է կամ ամբողջովին ավարտվել կամ ամբողջովին վերադարձվել նախնական վիճակի։ Սա նշանակում է, որ եթե տեղի ունենա խափանում կամ հզորության անկում, վերականգնումից հետո պահված վիճակը կլինի կայուն։
Ցանցային ֆայլային համակարգ
Ցանցային ֆայլային համակարգը հանդիսանում է կլիենտ հեռացված ֆայլերի դիմման արձանգրության համար՝ տրամադրելով սերվերի վրա գտնվող ֆայլերին հասանելիություն։ Ցանցային ֆայլային համակարգի օրինակներ են NFS, AFS, SMB արձանգրությունների կլիենտները և FTP և WebDAV-ի ֆայլային համակարգատիպ կլիենտները։
Ցանցային ֆայլային համակարգի արդյունավետության հիմնական չափանիշն է ծառայության հարցման բավարման վրա ծախսվող ժամանակամիջոցը։ Սովորական համակարգերում այս ժամանակը բաղկացած է դիսկի դիմման և պրոցեսորի կողմից մշակման չնչին ժամանակի գումարից։ Սակայն ցանցային ֆայլային համակարգում հեռացված դիմումն (remote access) ունի լրացուցիչ ժամանակային ծախսեր բաշխված կառուցվածքի պատճառով։ Սա ներառում է հարցման հասնելը սերվերին, պատասխանի հասնելը կլիենտին և երկու ուղղություններով էլ կապի արձանագրության ծրագրային ապահովման կատարման ժամանակածախսը։ Իդեալական դեպքում ցանցային ֆայլային համակարգի արդյունավետությունը կլինի համեմատական սովորական ֆայլային համակարգի արդյունավետությանը։
Հատուկ նշանակության ֆայլային համակարգեր
Հատուկ նշանակության ֆայլային համակարգ կարող է կոչվել ցանկացած ֆայլային համակարգ, որը ցանցային կամ դիսկային չէ։ Այս համակարգերը մեծ մասամբ օգտագործվում են ֆայլակենտրոն օպերացիոն համակարգերի կողմից, ինչպիսին է, օրինակ, Unix-ը։
Ֆայլային և օպերացիոն համակարգեր
Որոշ հին օպերացիոն համակարգեր ունեին ֆայլային համակարգերը մշակելու համար առանձին բաղադրիչ, որը կոչվում էր DOS (Disk Operting System)։ Որոշ միկրոկոմպյուտերների վրա DOS-ը բեռնվում էր օպերացիոն համակարգից առանձին։ Հին օպերացիոն համակարգերը սպասարկում էին միայն մեկ անանուն սեփական ֆայլային համակարգ։ Այս պատճառով առաջացավ օգտագործողի և ֆայլային համակարգի միջև օպերացիոն համակարգի ծրագրային ապահովման կողմից տրամադրվող ինտերֆեյսի անհրաժեշտություն։ Այս ինտերֆեյսը կարող է լինել տեքստային (օրինակ՝ Unix-ի Shell-ը) կամ գրաֆիկական (օրինակ File Browser)։ Գրաֆիկականի դեպքում օգտագործվում է ֆոլդերային մոդելը, որը պարունակում է փաստաթղթեր, այլ ֆայլեր և ներդրված ֆոլդերներ։
Ողորկ (flat) ֆայլային համակարգ
Ողորկ ֆայլային համակարգում չկան ֆայլային ենթաֆոլդերներ. ամեն ինչ պահվում է կրիչի նույն (root) մակարդակի վրա, լինի դա կոշտ սկավաոակ, floppy disk և այլն։ Լինելով պարզ՝ այս համակարգը արագորեն դառում է անարդյունավետ, երբ ֆայլերի թիվը մեծանում է և օգտագործողների համար դժվար է դառնում դասակարգել տվյալները կապակցված խմբերում։ Այսպիսի համակարգի մոդել էր Macintosh File System-ը, որտեղ դիսկի վրա յուրաքանչյուր ֆայլ պետք է ունենար իր եզակի անունը նույնիսկ, եթե այն առանձին ֆոլդերում էր։ MFS-ը արագորեն փոխարինվեց հիերարխիկ ֆայլային համակարգով, որը տրամադրում էր իրական դիրեկտորիաներ։
Unix-ատիպ օպերացիոն համակարգերի ներքո ֆայլային համակարգեր
Unix-ատիպ օպերացիոն համակարգերը ստեղծում են վիրտուալ ֆայլային համակարգ, որում բոլոր սարքավորումների վրա գոյություն ունեցող ֆայլերը հայտնվում են մեկ հիերարխիկ ծառում։ Սա նշանակում է որ այս համակարգերում կա մեկ root դիրեկտորիա, և համակարգում գոնություն ունեցող յուրաքանչյուր ֆայլ տեղադրված է դրանում ինչ-որ մի տեղ։ Ավելին, պարտադրի չէ, որ root դիրեկտորիան գտնվի որևէ ֆիզիկական տեղում։ Այն կարող է չլինել համակարգչի առաջին տրամաբանական սկավառակի վրա, այն կարող է նույնիսկ չլինել համակարգչի վրա։ Unix-ատիպ համակարգերը կարող են օգտագործել ցանցային բաշխված ռեսուրսը որպես root դիրեկտորիա։
Unix-ատիպ օպերացիոն համակարգերը հաճախ տրամադրում են ծրագրային ապահովում, որն աջակցում է mount-ի պրոցեսին և տրամադրում լրացուցիչ ֆունկցիոնալություն։ Այսպիսի ռազմավարություններից մեկն է auto-mounting-ը։
Microsoft Windows օպերացիոն համակարգում mount-ին համարժեք գործողությունը հայտնի է որպես mapping a drive։ Այս համակարգին հասանելի բոլոր ֆայլերը և դիրեկտորիաները պահվում են root դիրեկտորիայի (\) նկատմամբ, անկախ նրանից, թե այդ դիրեկտորիաները նույն մեքենայի վրա են, թե չէ։
Microsoft Windows օպերացիոն համակարգերի ներքո ֆայլային համակարգեր
Microsoft Windows օպերացիոն համակարգը օգտագործում է FAT և NTFS ֆայլային համակարգերը։ FAT ֆայլային համակարգը, որն առկա է Windows-ի բոլոր տարբերակներում, ծնունդ է առել դեռևս MS-DOS պրոյեկտից։ Տարիների ընթացքում այն ապրել է մեծ փոփոխություններ։
NTFS ֆայլային համակարգը ներկայացվել է Windows NT օպերացիոն համակարգի հետ։ Այն տրամադրում է թույլատվությունների ղեկավարում, կոշտ հղումներ (hard link), բազմաթիվ ֆայլային հոսքեր, ատրիբուտների ինդեքսավորում, կոմպրեսիա և այլ համակարգերի mount point- եր։